ভালেনসিয়া ফুটবল ক্লাব
ভালেনসিয়া ক্লুব দে ফুতবোল (স্পেনীয় উচ্চারণ: [baˈlenθja kluβ ðe ˈfuðβol], কাতালান: vaˈlensia ˈklub de fubˈbɔɫ; সাধারণত ভালেনসিয়া সিএফ অথবা শুধু ভালেনসিয়া নামে পরিচিত) হচ্ছে ভালেনসিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯১৯ সালের ১৮ই মার্চ তারিখে প্রতিষ্ঠিত হয়েছে। ভালেনসিয়া সিএফ তাদের সকল হোম ম্যাচ ভালেনসিয়ার মেস্তায়া স্টেডিয়ামে খেলে থাকে; যার ধারণক্ষমতা হচ্ছে ৪৮,৬০০। বর্তমানে এই ক্লাবের ম্যানেজারের দায়িত্ব পালন করছেন রুবেন বারাহা এবং সভাপতির দায়িত্ব পালন করছেন লায়হুন চান। স্পেনীয় রক্ষণভাগের খেলোয়াড় হোসে লুইস গায়া এই ক্লাবের অধিনায়কের দায়িত্ব পালন করছেন। ঘরোয়া ফুটবলে, সেলতা ভিগো এপর্যন্ত ১৬টি শিরোপা জয়লাভ করেছে; যার মধ্যে ৬টি লা লিগা, ৮টি কোপা দেল রে, ১টি স্পেনীয় সুপার কাপ এবং ১টি কোপা এভা দুয়ার্তে শিরোপা রয়েছে।